drie wettighe kinde noch levende en dat de selve twee gehuysschen de
voirs goede begrepen inder guedinghen die de voirs gheram hadde
doen lezen besaten in huer tijt als huer wettighe erve hebbende
dair af de hantenghe toeziende van janne ende peten de wilde
dair uut de selve guedinghe vander duwarien wae gespruyt Ite
dat de selve jouffr elsebijne uut den voirs goeden wae gestorven
als uut haen wettigen erve ende dat de voirs robbrecht de selve
goede bleef bezittende als een tochte en dair uut starf als uut sijnd
tocht met meer woirden die de selve henric dede segghen hem
dyevende alsoe hij meynde om inde selve goede te bliven Dede
tot dien oic exhiben in rechte eene guedinghe van scepen brieve
van loeven gedaen int jair xiiii ende veertich xxv daghe in febr
Uut den selven beleide en bijden selven psonen dair uut de guedinghe
vander duwarien vander voirs jouffr lijsbetten vander keelen was
geschiet Dair mede gherijde vander aa van weghen der voirs
jouffr elzebijnen gegoedt was inde goede der voirs wijlen vrouwe
ermgairden ende robbrechts huers soens hier nae bescreven Te
weten int hof metten huysen schuen stallen dair op staen wynnen
landen beemden eeusselen bosschen waten dair toe behoiren en allen
anden toebehoirte geheete thof van ezebeke alsoet geleg es inde
pchie van etterbeke te pee It in hondert scellinge lovensche en vijftich
goeder en lofliker capuyne erflic erfchijs en rinte te kersmesse te betalen
aen en op de heerlicheit en dlant van grymberghen en aen en op
alle en yegewelke goede dair toe behoiren It int een hof metten
huysen dair op staen bogairden wynnen landen beemden eeusselen
bosschen en wijngden hier toe behoiren en allen anden sijne toebehoirte
gelijc
alsoet gelege es te arkenen en jan de smet de selve goede aldair
opden ten tide vander voirs guedinghen eene seker tmijn houden
was It in alle ende yegewelke goede in wynnende lande beemden
eeusselen bosschen chijnsen rinten heerlicheiden rechten die de vors
wijlen vrouwe ermgaird in huen levene te houden plach inde
prochien van wemele en van releghem ende de voirs robbrecht
de selve goede inde selve prochien ten tide van des guedinghen houden
was Op seke vueghe ende condicien inder selver guedinghen vclaert